stanford-oval/wikipedia huggingface dataset:
Wikimania
Wikimania-konferenssit

| Tapaaminen | Päivä | Päivä | Paikka> Kaupunki | Paikka> Maa | Kävijöitä | Lähde | Esitykset, videot |
| --- | --- | --- | --- | --- | --- | --- | --- |
| Wikimania 2005 | 5.–7. | elokuuta | Frankfurt | Saksa | &&&&&&&&&&&&0380.&&&&00380 |  |  |
| Wikimania 2006 | 4.–6. | elokuuta | Cambridge | Yhdysvallat | &&&&&&&&&&&&0400.&&&&00400 |  |  |
| Wikimania 2007 | 3.–5. | elokuuta | Taipei | Taiwan | &&&&&&&&&&&&0440.&&&&00440 |  |  |
| Wikimania 2008 | 17.–19. | heinäkuuta | Aleksandria | Egypti | &&&&&&&&&&&&0650.&&&&00650 |  |  |
| Wikimania 2009 | 26.–28. | elokuuta | Buenos Aires | Argentiina | &&&&&&&&&&&&0559.&&&&00559 |  |  |
| Wikimania 2010 | 9.–11. | elokuuta | Gdańsk | Puola | &&&&&&&&&&&&0500.&&&&00500 |  |  |
| Wikimania 2011 | 4.–7. | elokuuta | Haifa | Israel | &&&&&&&&&&&&0720.&&&&00720 |  |  |
| Wikimania 2012 | 12.–15. | heinäkuuta | Washington (DC) | Yhdysvallat | &&&&&&&&&&&01400.&&&&001 400 |  |  |
| Wikimania 2013 | 7.–11. | elokuuta | Hongkong | Kiina | &&&&&&&&&&&&0700.&&&&00700 |  |  |
| Wikimania 2014 | 6.–10. | elokuuta | Lontoo | Yhdistynyt kuningaskunta | &&&&&&&&&&&02014.&&&&002 014 |  |  |
| Wikimania 2015 | 15.–19. | elokuuta | México | Meksiko | &&&&&&&&&&&&0800.&&&&00800 |  |  |
| Wikimania 2016 | 21.–28. | kesäkuuta | Esino Lario | Italia | &&&&&&&&&&&01200.&&&&001 200 |  | esitykset, videot |
| Wikimania 2017 | 8.–13. | elokuuta | Montreal | Kanada | &&&&&&&&&&&01000.&&&&001 000  (noin 900) |  | esitykset, videot |
| Wikimania 2018 | 18.–22. | heinäkuuta | Kapkaupunki | Etelä-Afrikka | 0Virhe lausekkeessa: odottamaton >-operaattori.0Virhe lausekkeessa: odottamaton >-operaattori>700 |  | esitykset, videot |
| Wikimania 2019 | 14.–18. | elokuuta | Tukholma | Ruotsi | &&&&&&&&&&&&0900.&&&&00900 |  | esitykset, videot |
| Wikimania 2021 | 13.–17. | elokuuta | Verkkotapahtuma | Verkkotapahtuma |  |  | esitykset, videot |
| Wikimania 2022 | 11.–14. | elokuuta | Verkkotapahtuma | Verkkotapahtuma |  |  | esitykset, videot |
| Wikimania 2023 | 16.–19. | elokuuta | Singapore ja online | Singapore | &&&&&&&&&&&&0761.&&&&00761 (paikalla), &&&&&&&&&&&02105.&&&&002 105 (etänä) |  | esitykset, videot |
| Wikimania 2024 | 7.–10. | elokuuta | Katowice ja online | Puola | &&&&&&&&&&&01000.&&&&001 000+ (paikalla, 1. pv), &&&&&&&&&&&02500.&&&&002 500+ (etänä, 1. pv) |  | esitykset,  videot (suureksi osaksi vasta tulossa) |
| Wikimania 2025 | 6.– 9. | elokuuta | Nairobi | Kenia |  |  |  |
| Wikimania 2026 |  |  | Pariisi (suunnitelma) | Ranska (suunnitelma) |  |  |  |
Huomautuksia

↑  Käyttäjä:Paju tiedusteli osallistujamäärää Wikimania 2017 -kongressin informaatio- ja ilmoittautumispöydästä sekä la 12.8.2017 iltapäivällä että su 13.8.2017 kokouksen loppuessa. Tiivistettynä kerrottiin, että maksuja/ilmoittautumisia oli saatu noin 1 200 ihmiseltä, mutta näistä osa oli maksanut eri päiviä erikseen ja kirjautui siten useamman kerran. Kokouksessa todettiin olleen noin 900 henkilöä. Viitattu 14.9.2017
↑  Wikimania Katowicen 1. kokouspäivänä, järjestäjien avajaisesityksessä kerrottiin (näin) osallistujia olleen jo tässä vaiheessa, to 7.8.2024 paikalla 1 000+, verkossa (online) 2500+. Osallistujia oli ainakin 140 eri maasta. Erityisesti online-osallistujien määrän odotettiin yhä kasvavan. Lisäksi monet esitykset tulevat jakoon Commonsiin, ja ovat siten katsottavissa myös tuonnempana. Kirjasi Käyttäjä Paju/ Viitattu 7.8.2024
Aiheesta muualla

Kuvia tai muita tiedostoja aiheesta Wikimania Wikimedia Commonsissa
Roy Chiao

Roy Chiao (kiin.: 喬宏; pinyin: Qiáo Hóng; Jyutping: Kiu4 Wang4; 16. maaliskuuta 1927 Shanghai, Kiina – 15. huhtikuuta 1999 Seattle, Washington, Yhdysvallat) oli hongkongilainen näyttelijä. Hän näytteli enimmäkseen hongkongilaisissa elokuvissa, mutta hänellä oli sivurooleja myös yhdysvaltalaisissa elokuvissa, joista tunnetuimpia ovat Indiana Jones ja tuomion temppeli sekä Bloodsport – viimeiseen asti.
Elämä

Chiao palveli Yhdysvaltain maavoimissa Korean sodan aikana. Uskonnoltaan hän oli kristitty.
Filmografia

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1967 | Five Golden Dragons | Five Golden Dragons | Chiao |
| 1971 | Kultainen hämähäkki | 俠女 | Hui Yuan |
| 1973 | Lohikäärmeen kidassa | Enter the Dragon | Apotti |
| 1974 | 7 kultatikarin metsästys | Golden Needles | Lin Toa |
| 1978 | Panoksena kuolema | Game of Death | Henry Lo |
| 1981 | Viimeinen taisto | 死亡塔 | Apotti |
| 1984 | Indiana Jones ja tuomion temppeli | Indiana Jones and the Temple of Doom | Lao Che |
| 1985 | Suojelija | The Protector | Ko |
| 1988 | Ikuisesti lohikäärmeitä | 飛龍猛將 | Lo Chung-Wai |
| 1988 | Bloodsport – viimeiseen asti | Bloodsport | Tanaka |
| 1995 | Kesän lunta | 女人四十 | Lin Sun |
Aiheesta muualla

Roy Chiao Internet Movie Databasessa. (englanniksi)
Roy Chiao Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Alankomaat 
Muut:  Europeana
Ihmeperhe (elokuvasarja)

Ensimmäisen elokuvan englanninkielinen logo.
Ihmeperhe on animaatioelokuvasarja, jota tuottaa Pixar ja Disney. Elokuvasarja koostuu kahdesta elokuvasta, yhdestä tulevasta elokuvasta, neljästä lyhytelokuvasta ja neljästä videopelistä. Lisäksi sarjan hahmoja esiintyy muissakin videopeleissä.
Elokuvat

Ihmeperhe (2004)
Ihmeperhe 2 (2018)
Ihmeperhe 3
Lyhytelokuvat

Jaskan Isku (2005)
Mr. Incredible and Pals (2005)
Eira-täti (2018)
Pixar Popcorn (sarja, joka sisältää eri Pixar-elokuvien lyhytelokuvia) (2021)
Videopelit

Ihmeperhe (2004)
The Incredibles: When Danger Calls (2004)
The Incredibles: Rise of the Underminer (2005)
Lego The Incredibles (2018)
Videopelit > Muut videopelit

Ihmeperheen hahmoja esiintyy myös muissa videopeleissä vierailevina hahmoina.
Disney Infinity -pelisarja
Disney Infinity
Disney Infinity 2.0
Disney Infinity 3.0
Kinect Rush: A Disney–Pixar Adventure
Disney Magic Kingdoms
Disney Heroes: Battle Mode
Disney Mirrorverse
Hahmot

Herra Ihme
Rajaton
Ilona Vaara
Esa Vaara
Jaska Vaara
Eira Kuosi
Hyytäjä
Syndrooma
Luettelo hahmoista
Lars Sederholm

Lars Johan Sederholm (11. kesäkuuta 1772 Helsinki – 25. kesäkuuta 1822 Helsinki) oli suomalainen kauppaneuvos, kauppias, laivanvarustaja, tehtailija ja kartanonomistaja.
Perhe

Sederholmin vanhemmat olivat kauppaneuvos Johan Sederholm ja Maria Magdalena Wendelia. Vanhempiensa kahdestatoista lapsesta Lars Sederholm oli kolmanneksi nuorin. Sederholm ei ollut naimisissa eikä hänellä ollut lapsia.
Ura

Sederholm opiskeli Helsingin triviaalikoulussa. Tämän jälkeen hän toimi kauppa-apulaisena isänsä liikkeessä. Hän teki matkoja Ruotsiin ja Viroon.
Kauppaneuvos Johan Sederholm jättäytyi hiljalleen syrjään 1790-luvun loppuvaiheessa, jonka takia hän siirsi liiketoimintaa pojilleen. Kauppaneuvos Sederholm jatkoi vielä vientikaupan parissa, mutta tuontikauppa ja teollisuustoiminta siirtyi hänen pojilleen Erik Johan Sederholmille, Lars Johan Sederholmille ja Alexander Magnus Sederholmille. Lars Sederholm johti yritystoimintaa Helsingin Sederholmin talosta käsin.
Sederholm omisti kauppalaivoja, sahoja, Helsingin Vanhankaupungin sahan, Ullanlinnan laivaveistämön, purjekangastehtaan, sekä osuuksia Nävekvarnin ja Ålbergan rautaruukeista eteläisessä Södermanlandissa.
Suomen siirtyminen Ruotsin kuningaskunnan alaisuudesta osaksi Venäjän keisarikuntaa Suomen sodan jälkeen ei vaikuttanut Sederholmin mittavaan varallisuuteen, koska hänen omaisuus oli laajimmillaan vuonna 1810. Sederholm jatkoi yritystoimintaa Suomen suuriruhtinaskunnassa.
Hän omisti osan Sederholmin talosta vuodesta 1805 lähtien ja Kumpulan kartanon (Gumtäckt gård) vuodesta 1812.
Sederholm menehtyi 50-vuotiaana vuonna 1822. Hänen mittava omaisuus myytiin vapaassa huutokaupassa vuonna 1823.
Hänen nuorempi veli Alexander Magnus Sederholm muutti Ruotsiin vuonna 1812, missä häntä pidetään suvun ruotsalaisen haaran kantaisänä. Lars Johan Sederholmin mittava kirjakokoelma siirrettiin hänen kuolemansa jälkeen Alexander-veljen haltuun Ruotsin Nävekvarniin.
Kunnianosoitukset

kauppaneuvos (1810)
Venäjän keisari, Suomen suuriruhtinas Aleksanteri I myönsi Sederholmille kauppaneuvoksen arvonimen vuonna 1810.
Rozalla

| Rozalla Miller> Henkilötiedot |
| --- | --- |
Syntynyt: 18. maaliskuuta 1964 (ikä 60)
Muusikko
Taiteilijanimi:  Rozalla
Aktiivisena:  1990–
Tyylilajit:  dance, acid house, rave, eurodance
Levy-yhtiöt:  Epic Records 
Aiheesta muualla
www.rozallaofficial.com
  [ Muokkaa Wikidatassa ] [ ohje ]  
Rozalla Miller, taiteilijanimeltään Rozalla (s. 18. maaliskuuta 1964, Ndola) on sambialais-zimbabwelais-brittiläinen dancemusiikin esittäjä.
Rozalla syntyi sambialaisessa Ndolan kaupungissa sambialaiselle äidille ja brittiläiselle isälle. Hän aloitti muusikonuransa Zimbabwessa ja vuonna 1988 brittiläinen tuottaja vei hänet Lontooseen. Siellä hänen tunnetuin hittinsä "Everybody's Free (to Feel Good)" nousi vuonna 1991 maan listojen kuudennelle sijalle.
"Everybody's Free (to Feel Good)" menestyi myös kansainvälisesti ja laulajan debyyttialbumi nimettiin sen mukaan. Levyn muihin hitteihin lukeutuvat "Faith (in the Power of Love)" sekä "Are You Ready to Fly". Rozalla esiintyi samoihin aikoihin myös Michael Jacksonin keikoilla. Hän levytti Carlito's Way -elokuvan tunnusmusiikin "I Love Music".
Rozallan toinen albumi Look No Further ilmestyi 1995 ja kolmas Coming Hom vuonna 1998. Hän jatkaa uraansa yhä ja on muun muassa esittänyt vuonna 2006 cover-version ABBA-hitistä "Dancing Queen" elokuvaan Full Circle.
Diskografia

1989: Spirit Of Africa
1992: Everybody's Free
1995: Look No Further
1998: Coming Home
2009: Brand New Version
Diskografia > Singlet

Born to Luv Ya (1990)
Everybody’s Free (To Feel Good) (1991)
Faith (In the Power of Love) (1991)
Are You Ready to Fly (1992)
Love Breakdown (1992)
In 4 Choons Later (1992)
Don’t Play With Me (1993)
I Love Music (1994)
This Time I Found Love (1994)
You Never Love the Same Way Twice (1994)
Baby (1995)
Losing My Religion (1995)
Everybody's Free (Ca$ino Mix) (1996)
Coming Home (1997)
Don’t Go Lose it Baby (1998)
Friday Night (Phat ’N’ Phunkyn kanssa) (1998)
Live Another Life (Plastic Boyn kanssa) (2003)
Can You Feel The Love (David Anthonyn kanssa) (2014)
If You Say it Again (2015)
Turn on the Light (2019)
Aiheesta muualla

Viralliset sivut (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Yhdysvallat  Tšekki  Alankomaat 
Taiteenala:  MusicBrainz 
Muut:  Europeana
Turskakalat

| Turskakalat |
| --- | --- |
 Turska (Gadus morhua)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Turskakalat Gadiformes  Goodrich, 1909
Heimot
 Antenniturskat Bregmacerotidae  Rihmaturskat Euclichthyidae  Turskat Gadidae  Mateet Lotidae  Lestikalat Macrouridae  Veitsiturskat Melanonidae  Kummeliturskat Merlucciidae  Morat Moridae  Mureenaturskat Muraenolepididae  Luikeroturskat Phycidae 
Katso myös
   Turskakalat Wikispeciesissä   Turskakalat Commonsissa 
Infobox OKNimi-testi OK: 
Turskakalat (Gadiformes) on kalalahko, johon kuuluu useita heimoja ja noin 560 lajia. Lahkoon kuuluu eräitä maailman tärkeimpiä talouskaloja.
Turskakalat ovat pitkänomaisia mutta vaihtelevankokoisia kaloja. Selkäeviä voi olla kolme, peräeviä kaksi. Toisaalta selkä-, pyrstö- ja peräevät ovat myös voineet sulautua yhtenäiseksi ruumiin takaosaa reunustavaksi nauhaksi. Vatsaevät ovat ruumiin etuosassa, rintaevien etupuolella. Leuan alla turskakaloilla on usein pujoparran tavoin riippuva viiksisäie. Iho on pienten pyörösuomujen peittämä.
Useimmat turskakalalajit elävät Pohjois-Atlantin ja Jäämeren kylmissä vesissä, mutta lahkoon kuuluu eteläisempiäkin lajeja. Ainoa sisävesissä elävä turskakalalaji on made.
Monet lahkon tunnetuimmat ja taloudellisesti tärkeimmät lajit kuuluvat turskien heimoon (Gadidae), kuten turska, kolja, seiti, valkoturska, lyyraturska, mustakitaturska ja alaskanseiti (mintai).
Aiheesta muualla

Order Summary for  Gadiformes (peilipalvelin) FishBase. Froese, R. & Pauly, D. (toim.). (englanniksi)
| --- | --- |
Taksonitunnisteet:  Wikidata: Q216241  Wikispecies: Gadiformes  ADW: Gadiformes  AFD: Gadiformes  BOLD: 241  CoL: 38T  EoL: 5496  EPPO: 1GADUO  Fauna Europaea: 12043  Fauna Europaea (new): 58cce605-cada-446e-a044-cd4fa7e7f8a9  GBIF: 549  iNaturalist: 63741  IRMNG: 11557  ITIS: 164665  NBN: NBNSYS0000182139  NCBI: 8043  NZOR: efd8b789-b9cb-4005-a1bf-9d8446b78863  Open Tree of Life: 114162  Paleobiology Database: 35698  Plazi: 280AE737-944A-2C42-4D31-1452878A356D  uBio: 113896  WoRMS: 10313
Rudy Galindo

| Rudy Galindo |
| --- | --- |
 Galindo Champions on Ice -jääshow’ssa vuonna 2002.
Henkilötiedot
Syntynyt: 7. syyskuuta 1969 (ikä 55) San José, Kalifornia
Kansalaisuus:   Yhdysvallat
Taitoluistelija
Pituus:  168 cm
Pari:  Kristi Yamaguchi
Valmentaja(t):  Laura Galindo-Black
Val Joe ”Rudy” Galindo (s. 7. syyskuuta 1969) on yhdysvaltalainen taitoluistelija. Hän on menestynyt urallaan sekä yksin- että pariluistelussa.
Galindo on Yhdysvaltain-mestari miesten yksinluistelussa vuodelta 1996 ja pariluistelussa vuosilta 1989–1990 parinsa Kristi Yamaguchin kanssa.
Maailmanmestaruuskilpailuissa Galindo ylsi pronssille vuonna 1996. Jo ennen aikuisuraansa hän oli sekä yksin- että pariluistelun juniorimaailmanmestari.
Yksityiselämä ja perhe

Galindo on meksikonamerikkalainen ja kasvoi parakki- ja asuntovaunukylässä. Galindo on avoimesti homoseksuaali ja kärsii HIV-infektiosta, joka diagnosoitiin vuonna 2000. Hänellä on tekolonkat.
Galindon veli kuoli AIDSiin ja isä sydänkohtaukseen.
Aiheesta muualla

Kuvia tai muita tiedostoja aiheesta Rudy Galindo Wikimedia Commonsissa
Viralliset kotisivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Muut:  SNAC
Turun Kuva-Lehti

Lehden ensimmäisen numeron etusivu.
Turun Kuva-Lehti oli Turussa vuosina 1889–1891 ilmestynyt aikakauslehti.
G. W. Wilénin Sanomia Turusta -lehden rinnalla julkaisema Turun Kuva-Lehti oli tarkoitettu kilpailemaan Turun Lehden kuvallisen lisälehden kanssa. Ulkoasultaan näyttävä viikkolehti oli myös sisällöltään monipuolinen. Aksel Malmgrenin toimittama Turun Kuva-Lehti ilmestyi runsaan vuoden ajan kunnes se lopetettiin kannattamattomana.
Aiheesta muualla

Turun Kuva-Lehti digitoituna kansalliskirjastossa
Atte Ahokas

| Atte Ahokas |
| --- | --- |
 Atte Ahokas vuonna 2020
Henkilötiedot
Syntynyt: 2003 (ikä 20–21) Jokioinen, Suomi
Kansalaisuus:  suomalainen
Ammatti:  opiskelija, kansalaisaktivisti
Atte Ahokas (s. 2003 Jokioinen) on suomalainen kansalaisaktivisti, joka tuli tunnetuksi keväällä 2019 aloittamasta ilmastolakkoilustaan. Ahokas käsittelee sosiaalisessa mediassa ilmastonmuutosta ja siihen liittyvää ahdistusta. Hän on kertonut haluavansa rakentaa Suomeen ilmastolakkoilun liikkeen. Ympäristöaatteen lisäksi Ahokas on kertonut kannattavansa myös feminismiä ja yhdenvertaisuutta ja vastustavansa nuoriin kohdistuvaa vähättelyä.
Aktivismi

Ahokas kävi yläasteella koulussa neljänä päivänä viikossa; perjantaisin hän oli lakossa. Aloitettuaan opinnot Forssan yhteislyseossa hän ei enää kykene lakkoilemaan jokainen perjantai, sillä hän sanoo pelkäävänsä sen vaikuttavan liian negatiivisesti kurssiarvosanoihin. Hän järjesti ilmastolakon kotipaikkakunnallaan Jokioisissa tammikuussa 2019. Ahokas kertoo pyrkivänsä rakentamaan ilmastolakkoilun liikettä Suomessa.
Ahokkaasta tuli aktivisti ilmastoahdistuksen, 2018 lokakuun IPCC:n ilmastoraportin, 2018 joulukuun Katowicen ilmastokokouksen ja Greta Thunbergin käynnistämän ilmastolakko-kampanjan vuoksi. Hän on sanonut kokevansa, että on olemassa hyvää ja huonoa ilmastoahdistusta. Ilmastoahdistuksesta Ahokas puhuu paljon. Häntä ahdistaa, miten maapalloa tuhotaan hitaasti, eikä konkreettisiin tekoihin ole ryhdytty. Ilmastoahdistusta on hänen mukaansa hoidettava, sillä pahimmillaan se voi viedä mielenterveyden ja työkyvyn. Ahokas viettää ajoittain lyhyitä taukoja, lakkaa seuraamasta sosiaalista mediaa ja keskittyy muihin asioihin, kun hän tuntee olevansa levon tarpeessa.
Näkemykset ja teemat

Ahokkaan mukaan Suomen täytyy vähentää radikaalisti päästöjä, kasvattaa hiilinielujen määrää ja ottaa ilmastopolitiikassa kansainvälinen johtajuusasema. Suomessa isoimpia korjauskohtia ovat Ahokkaan mukaan liikenne, ruoka ja lämmittäminen. Hänen mukaansa suomalaiset syövät liikaa lihaa, lämmittäminen tulisi irrottaa fossiilisista polttoaineista ja liikkuminen ajatella uusiksi. Ahokas sanoo uskovansa, että globalisoituneessa maailmassa ilmastonmuutoksen vaikutukset heijastuvat tavalla tai toisella Suomeenkin. Vaikka vaikutukset eivät iskisikään suoraan Suomeen, ne näkyisivät silti Suomessakin radikaalisti. Ahokkaan kannattama ilmastolakkoliike vaatii, että Suomi toteuttaa aikeensa olla maailman ensimmäinen fossiilivapaa hyvinvointivaltio. Ahokas on myös vaatinut, että Suomi sitoutuu päivittämään ilmastolain siten, että siihen kirjattavat päästövähennys- ja hiilinielutavoitteet ovat linjassa 1,5 asteen lämpenemisrajan kanssa. Ahokkaan mukaan valtioiden nykyisillä lupauksilla ja sitoumuksilla todellisuus on kuitenkin yli kolmen asteen lämpeneminen. Ilmastonmuutoksen vastaisessa toiminnassa keskeisessä osassa ovat Ahokkaan mukaan fossiiliset polttoaineet. Niiden suorat ja epäsuorat tuet tulisi ilmastolakkolaisten mielestä lakkauttaa, ja siirtymä fossiilivapaaseen yhteiskuntaan tulisi toteuttaa hänen mukaansa reilusti.
Ahokas on sanonut, että luonnonsuojeluun ja luonnon elvyttämiseen tarvittaisiin massiiviset panostukset ja fossiilisten polttoaineiden pumppaaminen pitäisi lopettaa. Ahokkaan mukaan ilmastopolitiikassa ei ole varaa hidastella tai tehdä virheitä. Hän on tukenut ideaa ilmasto-oikeudenmukaisuudesta, eli siitä, että kriisi on pääosin teollisuusmaiden aiheuttama, mutta iskee ensimmäisenä ja rajuimmin kehittyviin maihin.
Ahokkaan mielestä yksilötekojen merkitystä ei pidä liioitella. Hän kritisoi asennetta, jonka mukaan yksilötason valinnoilla voisi pelastaa maailman. Ahokkaan mukaan yhteiskunnallisilla teoilla on kolme tasoa, joista ensimmäisellä sijaitsevat nuoret ja yksityisteot; toisella aikuiset, jotka saavat jo vaikuttaa äänestämällä; ja kolmannella poliitikot, joiden teot vaikuttavat kaikkien elämään. Ahokas kokee, että yhteiskunnan on päästävä eroon jatkuvan talouskasvun mentaliteetista. Hän on korostanut, että suurin valta on päättäjillä, valtioilla ja suuryrityksillä, ja tämän vuoksi katse olisi käännettävä yksilöteoista politiikkaan. Ahokas kuitenkin sanoo uskovansa, että niin EU:ssa kuin Suomessakin pystytään vielä vaikuttamaan asioiden kulkuun, ja että on vielä mahdollista välttää kaikkein vakavimmat ilmastokriisit. Ahokas sanoo haluavansa, että poliitikot tekisivät radikaalia ilmastopolitiikkaa sen sijaan, että he olisivat huolissaan nuorten ilmastoahdistuksesta. Ahokas on kertonut pitävänsä oikeistopopulistisen nationalismin nousua vakavana uhkana ilmastolle.
Ahokas mainitsee ilmastonmuutoksen ohella pitävänsä tärkeinä teemoina myös feminismiä, yhdenvertaisuutta ja ”anti-setäilyä”. Setäilyllä hän tarkoittaa vähättelevää suhtautumista nuoriin, naisiin ja vähemmistöihin, eikä se hänen mukaansa ole sidottu ikään tai sukupuoleen.
Tunnustukset ja palkinnot

Eurooppanuoret valitsi vuonna 2019 Ahokkaan Vuoden nuoreksi eurooppalaiseksi. Analytiikkayhtiö Iloom.io:n mukaan Ahokas oli maalis-huhtikuun vaihteessa 2019 neljänneksi suurin suomalainen ilmastovaikuttaja Twitterissä.
Kritiikki ja vastaanotto

Ahokas on kertonut, että hänen lakkoiluunsa on suhtauduttu yllättävän positiivisesti. Vaikka monet ovat kannustaneet ja tukeneet hänen aktivismiaan, hän on saanut osakseen negatiivista kommentointia sosiaalisessa mediassa. Ahokas on myös itse kokenut vähättelyä. Tyypillistä on Ahokkaan mukaan kehottaa palaamaan takaisin kouluun ilmastolakkoilun sijaan sekä väittää, etteivät nuoret itse osaa ajatella, vaan heidät olisi valjastettu poliittisen propagandan välineiksi ja että ilmastolakkoilevat lapset ajaisivat vanhempiensa tai poliittisten taustavaikuttajien agendaa. Lisäksi hän kertoo kohdanneensa kritiikkiä, jossa häntä ja muita ilmastolakkoilijoita syytetään henkilökohtaisen hyödyn tavoittelemisesta. Ilmastolakkomielenosoitusten järjestäjiä – mukaan lukien Ahokasta – oli uhattu syytteellä lasten hyväksikäytöstä, vaikka Ahokas oli yhä tällöin itse juridisesti lapsi.
Aiheesta muualla

Atte Ahokas Twitterissä
Turun Lehti

Lehden ensimmäisen varsinaisen numeron etusivu.
Turun Lehti oli Turussa vuosina 1882–1919 ilmestynyt sanomalehti.
Ruotsinmielisen Åbo Tidningin julkaisuyhtiö perusti Turun Lehden suomenmielisen Auran ja vapaamielisen Åbo Underrättelserin yhtiön Sanomia Turusta -lehden kilpailijaksi. Kielikysymyksestä vaiennut Turun Lehti oli hinnaltaan huokea ja sisällöltään kevyt kansanlehti, jossa oli etupäässä paikallisia uutisia sekä runsaasti kaunokirjallista aineistoa ja piirroskuvitusta.
Lehti levisi laajalle alueelle yli Lounais-Suomen rajojen. Toistaalta laaja levikkialue teki uutisoinnista sattumanvaraista ja karkotti paikallisia ilmoittajia. Lopulta aika ajoi viihdyttävien kansanlehtien ohi ja Åbo Underrättelseriin sulautunut yhtiö lopetti lehden tappiollisena.
Turun lehti ilmestyi vuonna 1883 kahdesti ja myöhemmin kolmesti viikossa. Sen levikki oli enimmillään 13 000 kappaletta vuonna 1914. Päätoimittajina työskentelivät suomenruotsalaisten juhlalaulun Modersmålets sångin tekijänä tunnettu Johan Fridolf Hagfors sekä vuonna 1919 Lauri Roschier.
Aiheesta muualla

Turun Lehti digitoituna kansalliskirjastossa
Turkkilainen

Turkkilainen Karl Gottlieb von Windischin teoksessa Briefe über den Schachspieler des Hrn. von Kempelen, 1784.
Turkkilainen oli kone, joka kiersi maailmalla pelaamassa shakkia 1700-luvun lopulla ja 1800-luvun alkupuolella. Turkkilaista kuljetti usea omistaja näytöksissä pelaamassa vuodesta 1770 alkaen yli 84 vuotta. Tammikuussa 1857 se kuitenkin todettiin huijaukseksi. Turkkilaisen rakensi ja esitteli vuonna 1770 Wolfgang von Kempelen (1734–1804) tarkoituksenaan tehdä vaikutus Itävallan arkkiherttuatar Maria Teresiaan.
Turkkilaista mainostettiin shakkia pelaavana automaattina. Se näytti pystyvän suorittamaan ratsun kierron eli liikuttamaan ratsua laudalla niin, että se käy jokaisessa ruudussa kerran ja vain kerran. Automaatti sai nimensä ulkonäöstään, turkkilaisen näköisestä nukesta. Tosiasiassa koneen sisällä oli pieni ihmispelaaja, joka pystyi liikuttamaan muun muassa Turkkilaisen käsiä ja näin tekemään siirrot peleissä. Taitavan pelaajan avulla Turkkilainen voitti Euroopan ja Amerikan kiertueillaan suurimman osan peleistään. Se tuhoutui lopulta Philadelphian museon palossa 5. heinäkuuta 1854. Turkkilainen ehti pelata ja voittaa useita vastustajia, joihin kuuluivat muun muassa Napoleon I ja Benjamin Franklin. Monet pitivät Turkkilaista huijauksena, mutta salaisuus paljastui virallisesti vasta The Chess Monthlyn artikkelisarjassa vuonna 1857.